Miks Joannat Õhtulehe esikaanel Koidu nimega seostati, selleks on loogiline põhjendus - kui niinimetatud no-name (Joanna pole just Carmen Kassi kuulsust nautiv supermodell) on kas või põgusalt olnud seotud mõne temast tuntuma nimega, identifitseerib (kõmu)press teda selle nime kaudu täpselt senikaua, kuni nimetu kangelane ise piisavalt kuulsaks saab. Parema puudumisel identifitseeritakse telesarjades osalevaid tundmatuid tütarlapsi telesarja nimetuse järgi - Printsessi-Ketlin, Baari-Annika... Ja sestap ei pea ükski neist taoliste eesliidete pärast virisema. Nad pole veel piisavalt kuulsad, ja punkt. Joanna pole Koit Toometa keegi. Tõde on karm ja küüniline, mis parata!